THANI บวก 4% โบรกชี้กำไรปีนี้ทะลุ 2 พันลบ. รับสินเชื่อขยายตัว-NPL ลด ชูเป้า 5.50 บ.
THANI บวก 4% โบรกชี้กำไรปีนี้ทะลุ 2 พันลบ. รับสินเชื่อขยายตัวจากเป้าปล่อยสินเชื่อใหม่เพิ่มขึ้น-NPL ลดลง แนะนำราคาเป้าหมาย 5.50 บ.
THANI บวก 4% โบรกชี้กำไรปีนี้ทะลุ 2 พันลบ. รับสินเชื่อขยายตัวจากเป้าปล่อยสินเชื่อใหม่เพิ่มขึ้น-NPL ลดลง แนะนำราคาเป้าหมาย 5.50 บ.
27 พ.ค. 2565

ผู้สื่อข่าวรายงานว่าวันนี้ (27 พ.ค. 2565) ราคาหุ้น บริษัท ราชธานีลิสซิ่ง จำกัด (มหาชน) หรือ THANI ณ เวลา 15:25 น. อยู่ที่ระดับ 4.32 บาท เพิ่มขึ้น 0.16บาท หรือ 3.85% โดยทำจุดสูงสุดที่ 4.34 บาท และทำจุดต่ำสุดที่ 4.18 บาท ด้วยมูลค่าการซื้อขาย 154.11 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ ว่า ทางฝ่ายวิจัยคงประมาณการกำไรสุทธิปี 2565 อยู่ที่ 2.06 พันล้านบาท กลับมาขยายตัวโดดเด่นที่ 21% จากงวดเดียวกันของปีก่อน จากที่หดตัวใน 2 ปีที่ผ่านมา โดยเป็นผล ของ (1) สินเชื่อที่เพิ่มขึ้น 5% จากงวดเดียวกันของปีก่อน จากเป้าปล่อยสินเชื่อใหม่ที่เพิ่มขึ้น และสถิติสูงสุดใหม่ปี 2565 ที่ 2.64 หมื่นล้านบาท, ยอดขายรถบรรทุกใหม่ที่เพิ่มขึ้นตามการอุปโภคบริโภคในประเทศนำเข้า และส่งออกที่ดีขึ้น และเริ่มปล่อยสินเชื่อจำนำทะเบียนรถบรรทุกในกลุ่มลูกหนี้เก่าในครึ่งปีหลัง 2565
(2) NPL ลดลงเล็กน้อยเป็น 3.70% จากการบริหารจัดการสินเชื่อที่เข้มงวดมากขึ้น และมีการเร่งยึดรถทำให้ลูกหนี้กลับมาจ่ายชำระหนี้มากขึ้น และ (3) credit cost ลดลงเป็น 67 bps เนื่องจากไม่มีความจำเป็นที่จะต้องตั้ง management overlay เพิ่มตามระดับสำรองที่สูง และเพียงพอใกล้เคียงกับระดับที่บริษัทพึงพอใจ หรือ coverage ratio ที่ 86% ทั้งนี้กำหนดราคาเป้าหมายอยู่ที่ 5.50 บาท